આ પ્રકરણે અરજદાર `પ્રોફેશનલ અૉડિયો અને લાઈટિંગ અસોસિયેશન' (પાલા) સંઘઠને કહ્યું હતું કે, ડીજે સિસ્ટમ ધ્વનિ પ્રદૂષણના નિયમોનુ ઉલ્લંઘન થાય છે તેવો રાજ્ય સરકારનો દાવો ખોટો છે. તે માટે ડીજે સિસ્ટમના ઉપકરણ તૈયાર કરતી વિદેશી કંપનીઓના અહેવાલનો દાખલો આપવામાં આવ્યો હતો. ધ્વનિપ્રદૂષણની મર્યાદામાં રહીને ડીજે અને ડૉલ્બી સિસ્ટમના વપરાશ પર પ્રતિબંધ શા માટે? તેવા સવાલ સાથે પાલા સંઘઠને હાઈ કોર્ટમાં અરજી દાખલ કરી હતી, ત્યારે રાજ્ય સરકારનું કહેવું છે કે, ધ્વનિ પ્રદૂષણની મર્યાદા ઓળંગતા ડીજેને સાર્વજનિક સ્થળોએ પરવાનગી આપવી શક્ય નથી. કારણકે ડીજેની અલ્પતમ મર્યાદા ધ્વનિ પ્રદૂષણના લઘુતમ મર્યાદા કરતાં વધુ છે તેવા દાવા સાથે હાઈ કોર્ટમાં જોરદાર વિરોધ કરવામાં આવ્યો હતો.